OpenLLM-France/wikimedia huggingface dataset:
# Avantatges de la gestió de l'aprenentatge mitjançant un LMS

Un LMS que sigui eficient presentarà tot un seguit d’avantatges.
Aquests avantatges o beneficis són:
* Control: L’administrador o administradors d’un LMS tenen el control del format de la pàgina en línia (com ara un aula virtual). Fins i tot alguns LMS permeten als usuaris i estudiants la pròpia personalització de l’entorn virtual.
* Seguiment: Un LMS permet la realització d’un exhaustiu seguiment de les accions dels diversos estudiants que intervenen en l’entorn virtual d’aprenentatge. Açò pot ser molt útil a l’hora de mesurar els resultats, l’evolució i el treball de l’alumnat, amb la qual cosa serveix per fer efectives moltes avaluacions. Així doncs, podem detectar-hi les àrees que necessiten ser millorades per cadascú dels alumnes. Tot açò constitueix un progrés. Aquest sistema dins un LMS ha millorat amb el transcurs dels anys.
* Avaluació continuada: La major part d’alumnes poden ser avaluats abans del començament dels diversos cursos, durant tot el seu procés d’aprenentatge i després de la finalització de la seva acció formativa.Aquesta informació proporcionada per part del LMS pot ser força útil tant per veure-hi l’evolució d’un estudiant com per l’avaluació de l’eficàcia dels diversos programes de formació oferts.
* Flexibilitat: En els LMS els diversos mòduls formatius es poden adaptar per satisfer diverses necessitats de l’entitat o organització que ofereix els cursos. D’altra banda, permet a l’estudiant dur el seu ritme en el procés d’aprenentatge, tot organitzant-se el seu treball o espai personal.
* Efectivitat: Ja que tota la informació és a l’abast de l’estudiant, un LMS provoca que el fet d’aprendre puga resultar molt més efectiu i força pausat. A més amés, el fet de tenir lliure accés als calendaris i recordatoris, així com les diferents dates, és força útil per a l’alumnat.
Obligacions legals: L’organitzador o organitzadors de la plataforma LMS estan obligats a complir amb tots el requisits legals per dur a terme els corresponents processos de formació.

## Referències

* ↑ «¿Que es un LMS (Learning Management System)?.» (en es-es). inkieto.com, 2015-03-02.
* ↑ «LMS y LCMS: Funcionalidades y beneficios» (en es-es). [Consulta: 2018-04-07].
# Mozilla Firefox/Editar el chrome

* Editar el chrome
* Amagar els menús
* Millorar el clic dret
* Incorporar el botons a la cerca ràpida
Saber editar el chrome és imprescindible per a fer qualsevol modificació al navegador.
Primer de tot s'ha de trobar on està l'arxiu userchrome.css. Això dependrà del sistema operatiu que hi hagi instal·lat i de l'idioma (en els següents casos es parteix d'un sistema operatiu en anglès):
* Al Windows XP/2000 es pot trobar a C:\Documents and Settings\[Nom d'usuari]\Application Data\Mozilla\Firefox\Profiles\ a partir d'allà s'haurà d'anar clicant les carpetes que convingui.
* Al Windows 95/98/Me es pot trobar a C:\WINDOWS\Application Data\Mozilla\Firefox\Profiles\xxxxxxxx.default\ (les x són valors aleatoris).
* A qualsevol distribució de Linux es pot trobar a ~/.mozilla/firefox/xxxxxxxx.default/ (les x són valors aleatoris).
* A un Mac OS X es troba normalment a ~/Library/Application Support/Firefox/Profiles/xxxxxxxx.default/ (les x són valors aleatoris).
    Per entrar a les carpetes de les quals no se'n sap el nom (marcades amb x) el més recomanable és anar al directori directament superior i allà obrir la carpeta que tingui un nom acabat en .default
Dins la carpeta s'hi poden trobar 2 o 3 arxius. Si no hi ha un arxiu anomenat userChrome.css s'haurà de duplicar (copiant i enganxant l'arxiu userChrome-example.css de tal manera que quedarà amb el nom de Copy of userChrome-example.css) se li haurà de canviar el nom a userChrome.css. Finalment hi haurà 3 arxius a la carpeta.
Finalment només s'ha d'obrir l'arxiu userChrome.css amb un editor de textos pla (com el Bloc de Notes, Edit Pad Pro, etc.) i ja s'hi poden fer les modificacions necessàries.
# Monuments amb nens

Anar a veure art públic o monuments, com quan participem als concursos Wiki Loves Monuments o Wiki Loves Public Art, pot ser engrescador per la canalla si l'excursió es converteix en un joc o una gimcana. El viquillibre Monuments amb nens proposa itineraris amb qüestions o proves per anar incentivant els participants a buscar el següent monument.
# Mona (joc de cartes)

La mona és un joc de cartes en què hi poden jugar 3 o 4 persones.

## Normes

No es poden mirar les cartes dels altres. Només es pot fer una parella a cada tirada, per evitar que la partida s'acabi molt aviat. Si les cartes estan en ordre, és imprescindible barrejar-les molt bé per evitar que surtin moltes parelles a la vegada. Sempre ha de començar el jugador de la dreta del que ha repartit les cartes.

## Dinàmica del joc

És molt fàcil: Primer es barregen totes les cartes. Després s'agafa una carta qualsevol o la núm. 10 i s'amaga fins al final de la partida. A continuació es reparteixen entre tots els jugadors les cartes que queden. Quan ja s'han repartit totes les cartes, ja es pot començar el joc.
Ara s'han de trobar les parelles: dos sisos, dos asos,...i s'han de posar en un munt a part. Quan tothom s'ha tret del damunt totes les parelles, comença el jugador de la dreta del que ha repartit les cartes. Aquest ha d'agafar-li una carta al jugador de la seva dreta, mira si fa parella amb alguna de les seves cartes i, si fa parella, les treu. Després passa el torn al de la seva dreta. I així es continua, fins que un jugador només tingui la carta que no té parella. Aquest és el qui perd.
# Morfologia de l'adjectiu francès

La forma de l'adjectiu qualificatiu francès varia en funció del gènere i el nombre.
S'ha de tenir en compte, a més, que les regles de la formació de l'adjectiu poden, en alguns casos, afectar l'ortografia i la pronunciació.
La norma general per a la formació del femení és simplement afegir directament una <<e>> a l'adjectiu masculí:
Però s'han d'observar també algunes normes més:
1. Quan el masculí acaba en <<e>> muda, l'adjectiu no varia al femení:
2. Quan el masculí acaba en <<f>>, el femení substitueix aquesta consonant per la terminació <<ve>>
3. Els masculins acabats en <<er>> canvien aquesta terminació per la del femení <<ère>>:
4. Els masculins acabats en <<x>> canvien aquesta terminació per la del femení <<se>>:
5. Pels adjectius masculins que acaben en <<eur>> s'han de tenir en compte algunes consideracions:
a) Els que provenen de verbs, el participi present dels quals acaba en<<ant>>, fan el femení amb la terminació <<euse>>:
b) Els adjectius acabats en <<teur>>- que no deriven directament d'un verb francès - fan el femení en <<trice>>:
c) L'adjectiu comparatiu meilleur i deu adjectius més (comparatius llatins) fan el femení seguint la norma general d'afegir <<e>> al masculí:
6. Els adjectius masculins que acaben en <<on>>, <<en>>, <<el>>, << ul>>, <<eil>>,<<et>>,doblen la consonant final abans d'afegir la <<e>> de la terminació:
No obstant la norma anterior, s'han de tenir en compte dues consideracions:
a) Els adjectius següents són excepcions a la norma anterior:
b) Hi ha d'altres adjectius que, tot i no acabar en les terminacions de la norma 6, doblent també la consonant abans d'afegir <<e>>:
7. Casos especials de formació del femení:
a) Els adjectius que afegeixen una consonant abans de fer el femení en <<e>>:
b) Els adjectius femenins amb morfologia especial:
c) Els adjectius beau, nouveau, jumeau, manceau, morvandeau (ou morvandiau), tourangeau canvien la terminació <<eau>> per <<elle>> al femení:
c) Els adjectius fou i mou canvien la <<ou>> per <<olle>>:
d) L'adjectiu vieux fa vieille
Nota: Els cinc adjectius beau, nouveau, fou, mou i vieux mantenent una segona forma més antiga que s'utilitza quan van davant d'un subtantiu singular que comença per vocal o h muda:
# Mozilla Firefox

Aquest curs tracta l'ús i modificació del Firefox per a usuaris amb un nivell inicial, mitjà o alt.
Podeu veure un índex del curs en aquesta plantilla:
* Descarregar i instal·lar el Firefox
* Diferències amb l'Internet Explorer
* Importar les preferències i preferits de l'Internet Explorer
* Navegar amb el Firefox
* Navegació per pestanyes
* Cerques i la barra de motors de cerca del Firefox
* Impressió
* Guardar i descarregues
* Menú d'opcions
* Seguretat i privadesa
* Barres i personalització de l'espai de treball
* Extensions
* Temes
* Editar el chrome
* Amagar els menús
* Millorar el clic dret
* Incorporar el botons a la cerca ràpida
* Crear una extensió
* Composar-la i pujar-la
* Crear un tema
* Composar-lo i pujar-lo
Per poder desenvolupar aquest llibres és necessari tenir un ordinador compatible amb el Mozilla Firefox i una connexió a Internet.
# Viquijúnior:Sistema Solar

Benvingut al llibre Sistema Solar pertanyent a Viquijúnior, els viquillibres pels nens.
Aquest llibre està pensat per a nens i nenes d'entre 6 i 10 anys.
# Viquijúnior:Sistema Solar/Introducció

L'univers conté un munió d'estrelles agrupades en galàxies. Nosaltres vivim a prop d'una estrella que anomenem Sol, a un planeta que anomenem la Terra. Al conjunt del Sol i tots els astres que giren al seu voltant l'anomenem Sistema Solar.
Als astres més grans que orbiten al voltant del Sol se'ls anomena planetes: Mercuri, Venus, Terra, Mart, Júpiter, Saturn, Urà, Neptú i Plutó. Altres cossos importants són els satèl·lits, que orbiten al voltant dels planetes, els asteroides i els cometes.
# Flora del Pirineu català/Rosa villosa

El roser pomífer és un arbust nanofaneròfit caducifoli de la família de les rosàcies rar a la serralada pirinenca. Es pot trobar en bardisses silicícoles de l'estatge montà i subalpí entre els 1.300 i els 2.000 m d'altitud. També es coneix amb el nom de rosa peluda.
| Detall de la flor | Fruits (receptacles fructífers coberts de petits agullons) |
TORNAR a l'índex
# Flora del Pirineu català/Rubus caesius

El romegueró és una arbust perenne de fulla caduca de la família de les rosàcies que, tot i ser rar, es pot trobar a tota la serralada pirinenca, en indrets humits de l'estatge montà fins als 1.600 m d'altitud. També es coneix com a esbarzer de riu, esbarzerola, morera de rostoll o romeguera de rostoll.
| Aspecte general | Detall de la flor |
| Escorça espinosa de les branques | Fruit (àcid) |
TORNAR a l'índex
# Flora del Pirineu català/Rubus hirtus

L'esbarzer glandulós és un arbust perenne caducifoli de la família de les rosàcies poc freqüent a la serralada pirinenca. Es fa en boscos humits dels estatges montà i subalpí dels Pirineus centrals entre els 600 i els 2.000 m d'altitud.

### Enllaç extern

* Aspecte general
TORNAR a l'índex
# Flora del Pirineu català/Rubus saxatilis

L'esbarzer saxàtil és una herba perenne de la família de les rosàcies força rara a la serralada pirinenca. Es pot trobar en boscs d'avets i de pins de l'estatge subalpí entre els 1.500 i els 2.300 m d'altitud.
| Visió general | Detall de la flor |
TORNAR a l'índex
# Flora del Pirineu català/Rubus canescens

L'esbarzer tomentós és un arbust perenne de fulla caduca de la família de les rosàcies que es pot trobar en bardisses de l'estatge montà de tota la serralada pirinenca fins als 1.500 m d'altitud. És una planta rara. Es coneix també com a esbarzer, esbarzerola i romeguera blanca entre d'altres noms populars.
TORNAR a l'índex
# Flora del Pirineu català/Rubus idaeus

La gerdera és una arbust perenne de fulla caduca de la família de les rosàcies comú a tota la serralada pirinenca. Es pot trobar en clarianes de boscs humits de l'estatge montà plujós i subalpí entre els 800 i els 2.200 m d'altitud. També es coneix com a gerd, gerdó i gerdonera entre d'altres noms populars.
| Fulles | Fruits, comestibles i molt apreciats |
TORNAR a l'índex
# Flora del Pirineu català/Rubus serpens

L'esbarzer glandulós és un arbust perenne caducifoli de la família de les rosàcies raríssim a la serralada pirinenca. Es fa en bardisses i boscos caducifolis de l'estatge dels Pirineus centrals (sobretot a la Vall d'Aran), entre els 600 i els 700 m d'altitud.
TORNAR a l'índex
# Flora del Pirineu català/Rubus bifrons

L'esbarzer és un arbust perenne caducifoli de la família de les rosàcies bastant rar a la serralada pirinenca. Es pot trobar en bardisses de l'estatge montà entre els 1.200 i els 1.400 m d'altitud. També s'anomena romeguera.

### Enllaç extern

* Fruits
TORNAR a l'índex
# Flora del Pirineu català/Rubus godronii

El Rubus godronii és un arbust perenne caducifoli de la família de les rosàcies força rar a la serralada pirinenca. Es fa en bardisses de l'estatge montà plujós, als Pirineus centrals (sobretot a la Vall d'Aran), entre els 700 i els 1.000 m d'altitud. També se'l coneix pel nom de la subespècie, Rubus amplistipulus, que es considera un nom sinònim d'aquesta espècie.
TORNAR a l'índex
# Flora del Pirineu català/Rubus scaber

El Rubus scaber és un arbust perenne caducifoli de la família de les rosàcies molt rar a la serralada pirinenca. Es fa en boscos caducifolis humits de l'estatge montà entre els 600 i els 800 m d'altitud.
TORNAR a l'índex
# Viquijúnior:Parlem de la cristal·lització a la mina de Naica/10-Àtoms i molècules dels cristalls de guix

* Els cristalls de guix, com els de Naica, tenen per cada àtom de calci, una molècula de sulfat, i els acompanyen a més a més dues molècules d'aigua.
# Viquijúnior:Parlem de la cristal·lització a la mina de Naica/13-Formació cristalls Cueva de los Cristales

* A la "Cueva de los Cristales", l'aigua tenia molt poc calci i sulfat. No era fàcil que es trobessin per ajuntar-se, apilarse i fer créixer els cristalls. Per això hi ha pocs cristalls, han trigat molt a créixer, però s'han fet molt grans.
# Viquijúnior:Parlem de la cristal·lització a la mina de Naica/2-Coves de Naica

* En excavar la mina es van trobar uns cristalls de guix sorprenents dins dues coves naturals sota terra.
# Viquijúnior:Parlem de la cristal·lització a la mina de Naica/4-Cueva de los Cristales

* I a la "Cueva de los Cristales" hi ha pocs cristalls però són gegants.
# Viquijúnior:Parlem de la cristal·lització a la mina de Naica/3-Cueva de las Espadas

* A la "Cueva de las Espadas" hi ha molts cristalls de la mida d'una espasa...
# Viquijúnior:Parlem de la cristal·lització a la mina de Naica/11-Molècules s'agrupen per capes

* Molts cristalls creixen en ajuntar-se els àtoms i les molècules que estan dins l'aigua. Quan s'ajunten formen capes; així creixen els cristalls.
# Viquijúnior:Parlem de la cristal·lització a la mina de Naica/12-Formació cristalls Cueva de las Espadas

* A Naica, van créixer els cristalls de la "Cueva de las Espadas" perquè l'aigua tenia força calci i sulfat.
* Per tant, es trobaven molt sovint, s'ajuntaven i feien créixer molts cristalls.
# Viquijúnior:Parlem de la cristal·lització a la mina de Naica/14-Temperatura a les dues coves

* Per què l'aigua d'una cova tenia més o menys calci i sulfat que a la de l'altra? A Naica sabem que és perquè tenien temperatures diferents.
# Viquijúnior:Parlem de la cristal·lització a la mina de Naica/15-Per això aquesta diferència

* Ara ja hem après perquè es van formar els cristalls de guix a Naica i perquè a cada cova són diferents.
# Viquijúnior:Parlem de la cristal·lització a la mina de Naica/5-Cristalls de guix de les dues coves

* Per què hi ha diferents mides i quantitats de cristalls entre una i altra cova?
# Python 3 per a no programadors/Decisions
## Instrucció if

Per variar començarem amb un exemple, per tal d'escalfar motors... El següent programa calcula el valor absolut d'un enter:
Vet aquí un parell de resultats:
Analitzant pas a pas:
* Primer el programa demana la introducció del número "n = int(input("Número? "))"
* després avalua la condició "if n < 0:".
** Si n és menor que zero Python executa la línia "print("El valor absolut de", n, " és ", -n)".
** En altre cas (indicat per al codi else:) executa "print ("The absolute value of", n, "is", n)".
Expressat més formalment: Python avalua si l'expressió n < 0 és verdadera o falsa. I la instrucció if és seguida per un bloc d'instruccions que són executades si l'expressió és verdadera. Opcionalment, després del if podem emprar la instrucció else i un altre bloc d'instruccions, el qual serà executat si l'expressió és falsa.
Cal prendre cura que els blocs d'instruccions estiguin convenientment sagnats.
Hi ha una sèrie d'avaluacions diferents que una expressió pot tenir. Aquí hi ha una taula de tots ells:
Una altra característica de la instrucció if és l'ordre elif. Aquesta es diferencia de l'else. Si l'expressió original de l'if és falsa, però l'expressió de l'elif és verdadera, s'executa el bloc d'instruccions dins de l'elif. Si les expressions de l'if i de l'elif són falses executa el bloc else. Vegem un exemple:
Dona com a sortida:
Com s'observa la instrucció elif a <= 7 només s'avalua si if a > 5 és falsa.
Es poden incloure més d'una instrucció elif, fet que ens permet avaluar múltiples expressions en una sola instrucció if.
# Python 3 per a no programadors

El Viquillibre Python 3 per a no programadors és un manual per ensenyar a utilitzar aquest llenguatge a usuaris que no tenen coneixements de programació.

## Continguts

* Prefaci
    notes inicials
* Introducció
    Instal·lant i emprant Python – on aconseguir assistència
* Hola, Món
    El primer programa – Sortida per pantalla – variables – nombres i càlculs
* Qui hi ha?
    Entrada (input) interactiva – Cadenes (strings)
* Comptar fins a 10
    bucles while
* Decisions
    estructures if
* Depuració (Debugging)
    Trobar què funciona malament
* Definint funcions
    Estructurar programes mitjançant l'ús de funcions
* Exemple de funció avançada
    Exemple de com de rebuscadament pot arribar a pensar un programador.
* Llistes
    Variables que contenen més d'un valor
* Bucles for
    Un segon tipus de bucle
* Expressions booleanes
    Lògica computacional – cert i fals – and i or – not
* Diccionaris
    Variables amb parells de valors
* Usant mòduls
    Extensions al conjunt estàndard de funcions.
* Més sobre llistes
    Usant element o parts de llistes
* La venjança dels Strings
    Manipulacions de text avançades
* Entrada/Sortida amb fitxers
    Llegir de fitxers i escriure-hi
* Fent front a les imperfeccions
    Com tractar els errors
* Fi
    Com anar més enllà
* PMF
    Algunes de les preguntes més freqüents

## Vegeu també

* L'autoria d'aquest Viquillibre per a més informació.

## Enllaços externs

* (Diferències de la versió 3)(anglès).
# Python 3 per a no programadors/Autors
## Traductors

* Miquel Puig
* Mafoso
* Puigalder
* Joancreus

## Autors Originals
### Josh Cogliati

    en:User:Jrincayc, jjcogliati-jan2007 AT yahoo.com

#### Col.laboradors

* Kiah Morante
* Elizabeth Cogliati
* James A. Brown
* Joe Oppegaard
* Benjamin Hell (en:User:Siebengang)
# Python 3 per a no programadors/Comptar fins a 10
### Bucles while

Heus aquí la primera estructura de control. Habitualment, l'ordinador comença executant la primera línia, i segueix avall. Les estrucutres de control canvien l'ordre en què s'executen les ordres o decideixen si una certa ordre s'executarà o no. Aquí teniu un programa que fa servir l'estructura de control while:
I aquí teniu la impressionant sortida:
I pensaveu que no podíeu fer res pitjor que transformar l'ordinador en una calculadora barata? ;)
Així que, què fa el programa? Primer veu la línia a = 0 i posa a a zero. Llavors veu while a < 10: i comprova si a < 10. El primer cop que l'ordinador ho comprova, a val zero, pertant és cert que val menys que 10. En altres paraules, mentre aquesta condició sigui certa, l'ordinador anirà executant les instruccions identades (les que estan posades més cap a la dreta). Aquests faran que en algun moment, a valgui efectivament 10, i la condició ja no serà certa. Arribat a aquest punt, l'ordinador saltarà les línies sagnades i continuarà amb la resta del programa (en el cas anterior no fa res més).
Recordeu de posar sempre dos punts (:) després de la condició del while!
Aquí teniu un altre exemple d'ús del while:
Podeu veure com print 'Suma total =', s només s'executa un cop, al final. La instrucció while només afecta les línies sagnades (amb la mateixa sagnia!). El != significa no igual, pertant while a != 0: significa que mentre a sigui zero les instruccions sagnades s'executaràn.
Tingueu en compte que a és un nombre real, i no tots els nombres reals es poden representar exactament, així que != pot no funcionar amb reals a vegades. Proveu-ho amb 1.1 en mode interactiu.

#### Bucles infinits

Ara que tenim bucles, podem crear programes que s'executin per sempre. Una manera senzilla de fer-ho és escriure un programa com aquest:
L' operador "==" s'utilitza per comprovar si les dues bandes són iguals, tal com féiem servir "<" per menor que en l'exemple anterior (En el pròxim capítol veurem la llista sencera d'operadors).
Aquest programa anirà imprimint Ajuda! Estic en un bucle infinit!. fins a la fi dels temps, o fins que el pareu, ja que 1 sempre serà igual a 1. Per a parar-ho premeu alhora la tecla Control (o Ctrl) i la lletra c. Això matarà el programa (així en diem de parar-lo). (Nota: A vegades haureu de prémer Enter després de Control-C)

### Exemples

Fibonacci.py
Sortida:
Fixeu-vos que la sortida està en una sola línia a causa de l'argument end=" " a la funció print.ments.
Password.py
Exemple d'execució:

### Exercicis

Escriviu un programa que pregunti a l'usuari el nom d'usuari i la contrasenya. Si després escriuen "bloqueja", han de tornar a introduir el nom i la contrasenya.
Si voleu que el vostre programa es vagi executant contínuament, només us caldria posar aquest codi dins un while 1 == 1:
Una altra manera de fer-ho seria:
Tot i que encara no hem explicat l'operador or segurament podeu entendre què fa; sinó, ho veurem més endavant.
# Flora del Pirineu català/Saxifraga granulata

La saxífraga granulosa és una planta herbàcia perenne de la família de les saxifragàcies que es troba de manera freqüent a prats de llocs frescals dels estatges montà, subalpí i alpí de tota la serralada pirinenca fins als 2.500 m. En català també rep el nom de trenca-rocs.
TORNAR a l'índex
# Flora del Pirineu català/Saxifraga hirsuta

La saxífraga hirsuta és una planta herbàcia perenne de la família de les saxifragàcies. Rareja a boscos ombrívols de l'estatge montà i subalpí i només es pot trobar als Pirineus centrals. El seu hàbitat arriba fins als 2.200 m.
TORNAR a l'índex
# Flora del Pirineu català/Saxifraga caesia

La saxífraga blavenca és una planta herbàcia perenne de la família de les saxifragàcies. Força rara, es pot trobar a roques i llocs pedregosos calcaris de l'alta muntanya pirinenca entre els 1.900 i els 2.700 m.
TORNAR a l'índex
# Flora del Pirineu català/Saxifraga fragilis

L'herba del nord és una planta herbàcia perenne de la família de les saxifragàcies que es fa de manera poc freqüent a roques més o menys ombrívoles de l'estatge montà de la serralada pirinenca fins als 1.700 m d'altitud. En català també es coneix com a angelina, bàlsam, herba amarga i herba roquera.

### Enllaç extern

* Aspecte general de la planta
TORNAR a l'índex
# Flora del Pirineu català/Saxifraga intricata

La saxífraga nervosa és una planta herbàcia perenne de la família de les saxifragàcies no gaire habitual a l'alta muntanya pirinenca. Es pot trobar en roques silícies del Pirineus centrals, entre els 1.800 i els 2.900 m d'altitud.
TORNAR a l'índex
# Flora del Pirineu català/Saxifraga aspera

La saxífraga aspra és una planta herbàcia perenne de la família de les saxifragàcies de pedrusques i tarteres ombrívoles dels estatges subalpí i alpí de la serralada pirinenca. És una espécie molt rara que es pot trobar entre els 1.600 i els 2.500 m. En català es coneix també com a herba prima i trenca-rocs.
TORNAR a l'índex
# Flora del Pirineu català/Saxifraga bryoides

La saxífraga brioide és una herba perenne rara i amb aspecte de molsa de la família de les saxifragàcies; es pot trobar a pedrusques i roques de l'estatge alpí i subalpí de la serralada pirinenca, entre els 2.000 i els 3.400 m d'altitud. També rep el nom d'herba prima i trenca-rocs.
| Aspecte general, formant gespa | Detall de la flor |
TORNAR a l'índex